SOE blameer IT-werknemer vir webwerf-fout | Maroela Media
“Die SOE voel erg verneder deur die vorige fout op die webwerf,” het Boy Ndala, woordvoerder van die eenheid, gesê. “Die hoof van die eenheid het eers laat Woensdagaand die fout ontdek en reggestel.”
Die parlement het Woensdag bevestig dat hy kommentaar van pres. Jacob Zuma oor die Openbare Beskermer se verslag oor veiligheidsopgraderings by sy privaatwoning in Nkandla, KwaZulu-Natal, ontvang het. Thuli Madonsela, die Openbare Beskermer, het Woensdag as die sperdatum gestel vir Zuma om op haar verslag te reageer.
Zuma het in sy reaksie aangedui dat drie staatsagentskappe, naamlik die Openbare Beskermer, die ministeriële taakspan en die SOE, die Nkandla-opgraderings ondersoek het. Hy het gesê hy sal ŉ omvattende verslag aan die parlement lewer sodra hy die verslag van die SOE ontvang het.
Ndala het Woensdag aan Sapa gesê sy eenheid se ondersoek duur voort en sal teen die einde van volgende maand afgehandel wees. Hy sê die stand van die ondersoek is verkeerdelik op die webwerf as “afgehandel” aangedui. Die SOE het Woensdagaand die stand van die verslag na “ondersoek duur voort” verander.
Ndala sê die eenheid het Donderdag ŉ interne ondersoek van stapel gestuur oor die fout. Hy het glo in Februarie vir een van die personeellede gesê dat die verslag nie op die webwerf vertoon nie. Die IT-departement het dieselfde dag nog die webwerf opdateer.
Ndala het op 26 Maart weer die departement versoek om die webwerf op te dateer, waarna dit as “afgehandel” aangedui is. “Die persoon het gesê hy het besluit om die verslag as ‘afgehandel’ aan te dui, aangesien hy die e-pos van die kommunikasie-afdeling interpreteer het dat die ondersoek in Januarie 2008 begin het en in Desember 2013 afgehandel is.”
Die webwerf is Woensdag in opdrag van Ndala verander. -SAPA
Kind kritiek wat uit waentjie val
Wens my werkgewer was so vergewend! MAAR professionele mense met karakter sal na so fatale “fout” die eerbare ding doen en bedank-DUIDELlK onbevoeg vir pos wat op skoot geval het.
En gaan daar teen die betrokke persoon dissiplinere stappe geneem word ? Ek twyfel dit sterk !!